אקוומן (סרט)

אקוומן (באנגלית: Aquaman) הוא סרט גיבורי-על אמריקאי מסוגת פעולה, בהפקת האחים וורנר ומבוסס על חוברות הקומיקס "אקוומן" מאת מורט ויזינגר ופול נוריס מבית DC קומיקס. הסרט הוא השישי בסדרת הסרטים ביקום הקולנועי של DC. את הסרט ביים ג'יימס ואן, את התסריט כתבו ויל ביל, ואן עצמו וג'ף ג'ונס. בסרט מככב ג'ייסון מומואה בתפקיד אקוומן. לצדו מככבים גם אמבר הרד, פטריק וילסון, דולף לונדגרן, ניקול קידמן ווילם דפו. צילומי הסרט החלו באוסטרליה ב-2 במאי 2017. הסרט עלה לאקרנים ב-21 בדצמבר 2018 בגרסת תלת־ממד ו-IMAX. הסרט הפך לשובר קופות ולסרט המכניס ביותר בסרטי היקום הקולנועי של DC עם הכנסה של 1,148,485,886 מיליארד דולר. נכון ל-2022 הסרט נמצא במקום ה-24 ברשימת הסרטים המכניסים ביותר. במדינת מיין, שומר המגדלור טום קורי מחלץ את אטלנה, נסיכת אומת אטלנטיס התת-ימית, שנשטפה לחוף. הם מתאהבים ונולד להם בן, ארתור, עם היכולת לתקשר עם צורות החיים הימיות. אטלנה נאלצת לנטוש את משפחתה ולחזור לאטלנטיס, ומפקידה בידי יועצה הנאמן נואידיס וולקו את משימת חינוך בנה. תחת הדרכתו של וולקו ארתור הופך ללוחם מיומן, שעוסק בהצלת צוללות מפיראטים ונבלים. שנה לאחר פלישתו של סטפנוולף, ארתור מתעמת עם שודדי ים בהנהגת איש בשם ג'סי קיין שחטף צוללות גרעיניות. קיין נהרג במהלך העימות ובנו, דייוויד קיין, נשבע לנקום בארתור. לאחר מכן דייוויד יוצא לאטלנטיס בהנחיית מעסיקו, אחיו החורג של ארתור, המלך אורם שמשתמש במתקפה כדי להכריז מלחמה על פני השטח. נראוס, שליט ממלכת קסבל, תומך בו אך בתו של נראוס, מירה, מסרבת לעמוד לצדם ועולה על פני המים על מנת לשכנע את ארתור לעזור לה. היא רוכשת את אמונו על ידי כך שמצילה את תום מגל סוער שנשלח על ידי אורם וארתור יוצא איתה למצוא את קלשונו של אטלן, חפץ קסום שהיה שייך לשליט האחרון של אטלנטיס, על מנת לתבוע את זכותו כמלך. הם מותקפים על ידי אנשיו של אורם, וולקו ומירה נמלטים בעוד ארתור נלכד בשבי ומובא בפני אורם, שמצהיר כי אמו הוצאה להורג בשל הפשע של הולדת בן חצוי ובכך מטיל את האשמה במותה על ארתור עצמו. הוא מציע לארתור לעזוב לנצח אבל ארתור מאתגר אותו במקום זה לדו-קרב בטבעת של לבה תת-ימית. תחילה, אורם יוצא כשידו על העליונה וכמעט שהורג את ארתור, לפני שמירה מחלצת אותו. יחד, מירה וארתור נמלטים למדבר סהרה, היכן שהקלשון נוצר. הם חושפים הודעה הולוגרפית שמובילה אותם לסיציליה כדי למצוא את נקודות הציון של הקלשון. בינתיים, אורם מספק לדייוויד שריון תוצרת אטלנטיס ונשק ומורה לו לעצור אותם. דייוויד משנה את השריון, צובע אותו בשחור ונוטל את הזהות של מנטה שחורה שנשבע לנקום באקוומן. וולקו נלקח למאסר על שהדריך את ארתור ושאר בני אטלנטיס ניצבים לצד אורם במלחמתו עם העולם שמעל פני המים. בסיציליה, ארתור ומירה מותקפים על ידי דייוויד/מנטה שחורה שנאבק ופוצע את ארתור, אך מושלך מראש הצוק ומנוטרל. מירה חובשת את פצעיו של ארתור והם יוצאים להשיג את הקלשון כאשר ארתור מאמץ את זהותו וגורלו כגיבור. בהגיעם ליעדם, הם מותקפים על ידי לגיון של מפלצות אמפיביות אך מצליחים להיפטר מהם ולהגיע לחור תולעת שמובילה אותם לים לא ממופה הממוקם במרכז כדור הארץ. שם הם מתאחדים לפתע עם אטלנה, אשר מתברר שלא הוצאה להורג אלא הושלכה אל תהום המפלצות האמפיביות אך הצליחה להימלט ולהגיע לים זה, שם שהתה מאז. ארתור נאבק בלווייתן המיתי קראת'ן ומביע את דרישתו להגן על אטלנטיס ועל העולם שמעל המים ובכך הוא מוכיח את זכותו על הקלשון ובכך גם שליטה על שבעת הימים. ארתור, מירה ואטלנה מובילים צבא של יצורים ימיים לקרב נגד אורם ותומכיו, אשר מכריזים על תמיכתם בארתור כמלכם הראוי כשהם לומדים על כך שהוא מחזיק בידיו את הקלשון. ארתור מביס את אורם במאבק אך בוחר לחוס על חייו ואורם מקבל את גורלו אחרי שהוא מגלה שארתור מצא וחילץ את אמם. אטלנה חוזרת אל פני המים ומתאחדת עם תום, כשארתור זוכה בכס אטלנטיס עם מירה לצדו ומאמץ את זהותו כאקוומן. בסצנה שאחרי הכתוביות, דייוויד (מנטה שחורה) מחולץ על ידי דוקטור סטיבן שין, מדען אובססיבי באשר למציאת אטלנטיס. דייוויד מסכים לעזור לו בתמורה לעזרתו של המדען במציאת דרכים להרוג את ארתור. ג'ייסון מומואה - ארתור קורי / אקוומן, מלך אומת אטלנטיס. קקואה סקוט קקומנו - ארתור בצעירותו אמבר הרד - מירה, מלכת אטלנטיס ואהובתו של אקוומן. יאיא עבדול-מאטין השני - מנטה שחורה/דייוויד קיין, שכיר חרב, פיראט וצייד אוצרות. אויבו של אקוומן. פטריק וילסון - הנסיך אורם, אחיו למחצה של קורי. דולף לונדגרן - נראוס, מלך אומת קסבל. טמוארה מוריסון - תומאס קורי, אביו של קורי. ניקול קידמן - המלכה אטלנה, אמו של קורי. וילם דפו - נוידיס וולקו, אטלנטי ויועצו של קורי. לודי לין - מורק, בן בריתו של קורי ומנהיג צבא החזית של אטלנטיס, אנשי המלחמה. רנדל פארק - ד"ר סטיבן שין אולפני האחים ורנר תכננו לעבד לקולנוע את דמותו של אקוומן כבר בשנת 2004, כשבן גרנט נשכר לכתוב את התסריט. ברם הרעיון נזנח לאחר מכן. ביולי 2009 יו"ר ומנכ"ל ורנר, בארי מאייר ציין שהסרט נמצא בהליכי פיתוח וכי חברת ההפקות של לאונרדו דיקפריו Appian Way שותפה להפקה. ב-2013 התחילו להתפרסם דיווחים על דיונים מתקדמים יותר להפקת סרט קולנוע על דמותו של אקוומן. בריאיון למגזין Variety, ג'ף ג'ונס ציין כי אקוומן היא דמות מועדפת בעיני DC קומיקס ושבכוונת החברה להפיק סרט קולנוע באורך מלא. ב-12 באוגוסט 2014, אולפני האחים וורנר הכריזו כי התסריטאים ויל ביל וקורט ג'ונסטאד יכתבו שני תסריטים נפרדים לסרט לייב אקשן המבוסס על דמותו של אקוומן, וכי הגרסה הטובה ביותר תשמש כתסריט באוקטובר, וורנר אישרו בצורה רשמית את דבר קיומו של הפרויקט כחלק מתוכניותיה עבור סרטי DC. ביוני 2015, ג'יימס ואן נשכר לשמש כבמאי. ביולי 2016, נודע כי תסריטו של ביל הוא זה שנבחר, וכי הוא ישוכתב לקראת הפקה יחד עם ואן והמפיק ג'ף ג'ונס. באוקטובר 2015 הוכרז כי הסרט עתיד לעלות לאקרנים ב-27 ביולי 2018 וכי ג'ייסון מומואה ישוב לגלם את דמותו של ארתור קורי/אקוומן בתפקיד ראשי. ביולי 2016 פורסם כי ואן, ביל וג'ף ג'ונס ישכתבו את התסריט. ההכנות להפקה ולמציאת אתרי צילום עבור הסרט יצאו לדרך באוסטרליה בנובמבר 2016. בשנת 2014 אולפני האחים ורנר הכריזו על הסרט אקוומן בתור הסרט השביעי בסדרת סרטי היקום הקולנועי של DC, עם ג'ייסון מומואה כאקוומן. בדצמבר אותה שנה נודע שמומואה חתם על חוזה לארבעה סרטים ("ליגת הצדק", "אקוומן" ועוד). ב-31 במרץ 2016 אושר ליהוקם של טמוארה מוריסון וניקול קידמן כהוריו של קורי, תומאס וההמלכה אטלנה, ובאפריל אותה שנה דווח על ליהוקו של וילם דפו. בדצמבר 2016 לוהק פטריק וילסון כאחיו למחצה של קורי, אורם מריוס/אדון האוקיינוס, ובינואר 2017 לוהק יאיא עבדול-מאטין השני לתפקיד הנבל הראשי בסרט, שכיר החרב מנטה שחורה. אמבר הרד לוהקה כמושא אהבתו של קורי, מירה. דון ברג'ס נשכר לשמש כצלם וביל ברזסקי כמעצב הפקה. התקציב עמד על $160,000,000. שלב הצילומים החל ב-2 במאי 2017 באוסטרליה, תחת השם "Ahab". הצילומים העיקריים נעשו באולפני "Village Roadshow" שבגולד קוסט, קווינסלנד, כשצילומים נוספים נעשו גם בניופאונדלנד, סיציליה ותוניסיה. הצילומים הושלמו ב-20 באוקטובר 2017. העבודה על האפקטים הוויזואליים נמשכה כשנה שלמה, מאחר שמרבית האירועים מתרחשים מתחת למים וחייבו מעורבות גרפית של טכנולוגיה ממוחשבת, לפני צאת הסרט בדצמבר 2018. כרזת הסרט והקדימון הראשון פורסמו ביולי 2018, לקראת כנס קומיקון שהתקיים בסן דייגו, קליפורניה. הסרט יצא לאקרנים בסין שבועיים לפני הפצת הסרט בארצות הברית ובשבוע הראשון הרוויח 93.6 מיליון דולר והיה לפתיחה הטובה ביותר של סרטי DC בסין. הסרט הכניס 1.148 מיליארד דולר בעולם. בדצמבר 2018, נודע שיו"ר אולפני האחים ורנר טובי אמריץ' הורה להתחיל לעבוד על סרט המשך. דיונים על כך החלו עוד בזמן עבודת הפוסט פרודקשן של אקוומן כשהבמאי ג'יימס ואן הצהיר בריאיון ל-TotalFilm שהסרט הראשון השאיר פתח לסיפורים נוספים. ג'ייסון מומואה אמר בריאיון ל-SyfyWire שהתסריט הראשוני כבר נכתב. בינואר 2019, האולפנים אישרו שסרט ההמשך נמצא בפיתוח וכי הם מעדיפים להמשיך לתת לג'יימס ואן לביים גם את סרט ההמשך. בריאיון לאתר The Hollywood Reporter בכירים באולפנים ציינו כי הסרט מיועד לצאת לאקרנים ב-16 בדצמבר 2022. הפקת סרט ההמשך מתוכננת להתחיל ביוני 2021. באפריל 2021 דווח על ליהוקו של פילו אסבאק לתפקיד בסרט. ביוני 2021, במאי הסרט, ג'יימס וואן, חשף את השם הרשמי לסרט: "אקוומן 2: הממלכה האבודה". מדיה וקבצים בנושא אקוומן בוויקישיתוף אתר האינטרנט הרשמי של אקוומן (באנגלית) אקוומן, ברשת החברתית פייסבוק אקוומן, ברשת החברתית אקס (טוויטר) אקוומן, ברשת החברתית אינסטגרם "אקוומן", במסד הנתונים הקולנועיים IMDb (באנגלית) "אקוומן", באתר נטפליקס "אקוומן", באתר AllMovie (באנגלית) "אקוומן", באתר Rotten Tomatoes (באנגלית) "אקוומן", באתר Box Office Mojo (באנגלית) "אקוומן", באתר Metacritic (באנגלית) "אקוומן", באתר אידיבי "אקוומן", במסד הנתונים הקולנועיים KinoPoisk (ברוסית) עולם קסום ומופלא: חמש סיבות לרוץ לראות את "אקוומן", באתר וואלה, 24 בדצמבר 2018 ביקורות: נתנאל שלומוביץ, "אקוומן" הוא סרט מופרך, מוגזם ומגוחך – שמספק את הסחורה, באתר הארץ, 27 בדצמבר 2018 אבנר שביט‏, הקלשון בבידור: "אקוומן" הרבה יותר טוב מרוב סרטי DC, אבל לא טוב מספיק, באתר וואלה, 27 בדצמבר 2018 ארז דבורה, ביקורת סרט - "אקוומן": בדרך הנכונה, אבל טובע בבעיות, באתר ynet, 28 בדצמבר 2018 יואב לוסטיג, ‏מים בששון: ענקית הקומיקס פונה לנתיב הכיף, בעיתון מקור ראשון, 7 בינואר 2019 במאי הסרט "אקווהמן" יכניס אלמנטים של אימה סביב אטלנטיס, באתר IGN ישראל, ‏2016-07-24 ח'אל דרוגו עושה אקווהמן: חמישה דברים שקרו בסוף השבוע, באתר ‏מאקו‏, 21 בפברואר 2015 'Aquaman' underway: Director James Wan gives a peek from day one of shooting Dave McNary, Dave McNary, Jason Momoa’s ‘Aquaman’ Gets Release Date From Warner Bros., Variety, ‏2016-12-03 (באנגלית אמריקאית) Top Lifetime Grosses, Box Office Mojo Borys Kit / Jessica Ford, ‏Jason Momoa to Play Aquaman in 'Batman v. Superman: Dawn of Justice'‎, ‏The Hollywood Reporter, ‏16 ביוני 2014 Drren Franich, ‏Warner Bros. announces 10 DC movies, including 'Wonder Woman'‎, ‏Entertainment Weekly, ‏15 באוקטובר 2014 Meredith B. Kile, ‏Exclusive: Amber Heard Confirms Her 'Aquaman' Role in 'Justice League', Dishes on 'Interesting' Mera Costume, ‏Entertainment Tonight, ‏17 במרץ 2016 Borys Kit, ‏'Aquaman' Finds Its Black Manta Villain With 'Get Down' Actor (Exclusive)‎, ‏The Hollywood Reporter, ‏31 בינואר 2017 Mike Fleming Jr.‎, ‏Patrick Wilson To Play 'Aquaman's Evil Half-Brother ORM, ‏Deadline, ‏12 בדצמבר 2016 Production is Underway on Warner Bros. Pictures' Super Hero Action Adventure "Aquaman"‎, ‏Business Wire, ‏3 במאי 2017 Nicole Sperling, ‏Nicole Kidman explains why she's diving in for Aquaman, ‏Entertainment Weekly, ‏2 באפריל 2017 "Aquaman" movie back on track Leo on Aquaman? Why 'Man of Steel' Holds the Key to Warner Bros.' Future Franchises DC Entertainment Chief Reveals What's Next for Superman, Wonder Woman and 5 Superheroes Who Deserve Movies (Q&A), The Hollywood Reporter An 'Aquaman' Movie? DC Comics Head Would Love To See It Happen, MTV DC Wants Aquaman To Make A Bigger Splash ‘TMNT’ Filmmakers Talk Aliens & Dimension X in ‘Ninja Turtles’ Sequels Borys Kit, ‏'Aquaman' Movie Hooks Two Writers (Exclusive)‎, ‏The Hollywood Reporter, ‏12 באוגוסט 2014 Drren Franich, ‏Warner Bros. announces 10 DC movies, including 'Wonder Woman'‎, ‏Entertainment Weekly, ‏15 באוקטובר 2014 'Furious 7' Director James Wan Eyed for 'Aquaman' (Exclusive) James Wan Sets ‘Aquaman’ Deal To Direct Jason Momoa In DC Warners Pic Mike Fleming Jr.‎, ‏James Wan Sets ‘Aquaman’ Deal To Direct Jason Momoa In DC Warners Pic, ‏Deadline, ‏3 ביוני 2015 Borys Kit, ‏'Aquaman' Movie Hooks 'Gangster Squad' Writer‎, ‏The Hollywood Reporter, ‏22 ביולי 2016 'Aquaman' Movie Hooks 'Gangster Squad' Writer (Exclusive) Aquaman Films In Australia; Michael Kenneth Williams Said To Be Black Manta Filming Locations for Deadpool 2, The Predator, and Aquaman, ComingSoon.net Production is Underway on Warner Bros. Pictures' Super Hero Action Adventure "Aquaman"‎, ‏Business Wire, ‏3 במאי 2017 Amber Heard in Talks to Star in 'Aquaman' (Exclusive) ג'יימס ואן, Don Burgess, באתר טוויטר, 19 בפברואר 2017 Aquaman - Full Cast & Crew, באתר IMDb Brandon Davis, ‏Aquaman Budget And Filming Location Revealed, באתר Comic Book, ‏14 בדצמבר 2016 ג'יימס ואן, Months of intensive prep have led to this, באתר טוויטר, 2 במאי 2017 Member of Aquaman film crew stabbed outside St. John's bar after wrap party EXCLUSIVE: ‘Aquaman’- Mera Rooftop Chase Scene Clip, Production Wrap Details, Pursuenews.com אקוומן. קדימון ראשון Tartaglione, Nancy (9 בדצמבר 2018). "'Aquaman' Dives Into China With $94M; Best-Ever WB, DC & December Bow – International Box Office". Deadline Hollywood. ארכיון מ-2018-12-08. נבדק ב-9 בדצמבר 2018. {{cite web}}: (עזרה) Top Lifetime Grosses, Box Office Mojo Siegel, Tatiana. "Amber Heard on Her Secret Passion, Elon Musk and a Splashy New Role". The Hollywood Reporter. נבדק ב-6 בדצמבר 2018. {{cite web}}: (עזרה) Oller, Jacob (19 באוקטובר 2018). "JASON MOMOA HAS ALREADY PITCHED HIS PLAN FOR AQUAMAN 2 TO WARNER BROS". Syfy. אורכב מ-המקור ב-19 באוקטובר 2018. נבדק ב-7 בדצמבר 2018. {{cite news}}: (עזרה) Geoff Boucher (25 בינואר 2019). "'Aquaman' Sequel: James Wan Seeking Seaworthy Script As First Film Makes DC History". Deadline. {{cite web}}: (עזרה) D'Alessandro, Anthony (11 בפברואר 2019). "'Aquaman 2' Being Penned By David Leslie Johnson-McGoldrick". Deadline Hollywood. נבדק ב-4 במרץ 2019. {{cite web}}: (עזרה) Couch, Aaron; McClintock, Pamela (27 בפברואר 2019). "'Aquaman 2' Sets December 2022 Release Date". The Hollywood Reporter. {{cite web}}: (עזרה) Kroll, Justin (31 ביולי 2019). "'Aquaman' Director James Wan Returns to Horror For Next Film". Variety. נבדק ב-31 ביולי 2019. {{cite journal}}: (עזרה) Ricci, Kimberly (15 באוקטובר 2019). "Yahya Abdul-Mateen II Talks To Us About HBO's 'Watchmen,' 'Aquaman 2,' And Jordan Peele's 'Candyman'". Uproxx. נבדק ב-15 באוקטובר 2019. {{cite web}}: (עזרה) Aquaman Sequel Aiming For a Summer 2021 Production Start